stanford-oval/wikipedia huggingface dataset:
เจสส์ กลินน์
ประวัติ > 2013–14: ประสบความสำเร็จ

ระหว่างปี ค.ศ. 2013 โปรดิวเซอร์เพลงแนวดีปเฮาส์ รูต 94 ได้ทาบทามให้กลินน์ช่วยเขียนเนื้อเพลงใหม่จากเดโม และร้องเสียงหลักแก่เพลง "มายเลิฟ" ของเขา ซึ่งออกมาครั้งแรกในอัลบั้มรวมเพลง แอนนี แมก พรีเซนตส์ 2013 ของแอนนี แมก ดีเจชาวไอร์แลนด์ ในเดือนตุลาคม ค.ศ. 2013 กลินน์ถูกทาบทามอีกครั้งจาก คลีนแบนดิต วงดนตรีแนวอิเล็กทรอนิกส์ ให้ร้องรับเชิญในเพลง "แรเทอร์บี" หลังจากที่พวกเขาได้ฟังเสียงของเธอในเพลง "มายเลิฟ" แจ็ก แพตเทอร์สัน สมาชิกในวง กล่าวว่า "ความละเอียดอ่อนอันแท้จริงของความรู้สึกอยู่ในเสียงของเธอ [...] คุณสามารถได้ยินความเปราะบางในตัวเธอ แต่ในเวลาเดียวกันมันเต็มเปี่ยมไปด้วยพลัง"
หลังจากเพลง "มายเลิฟ" และ "แรเทอร์บี" ถูกออกมาเป็นซิงเกิล ทั้งสองเพลงเปิดตัวที่อันดับ 1 บนชาร์ตซิงเกิลแห่งสหราชอาณาจักร โดยเพลง "แรเทอร์บี" ทำยอดขายเร็วที่สุดเป็นอันดับสามและมียอดสตรีมมิงสูงที่สุด ทำให้มียอดขายสูงที่สุดเป็นอันดับสองในสหราชอาณาจักร ประจำปี ค.ศ. 2014 ด้วยยอดขายทั้งหมด 1.29 ล้านหน่วย นอกจากนี้ยังขึ้นอันดับหนึ่งและห้าอันดับแรกบนชาร์ตซิงเกิลในยุโรปและเอเชีย รวมถึงขึ้นอันดับ 10 บนชาร์ตบิลบอร์ดฮอต 100 กลินน์ได้รับรางวัลแกรมมีตัวแรกของเธอ ในสาขาบันทึกเสียงเพลงแดนซ์ยอดเยี่ยมแห่งปีจากเพลง "แรเทอร์บี" ร่วมกับคลีนแบนดิต และถูกเสนอชื่อเข้าชิงรางวัลบริตอะวอดส์ ในสาขาซิงเกิลบริติชยอดเยี่ยม เช่นเดียวกับเพลง "มายเลิฟ" และรางวัลบีบีซีมิวสิกอวอดส์ ในสาขาเพลงแห่งปี
งานดนตรี > อิทธิพล

เอมี ไวน์เฮาส์ () และ แฟรงก์ โอเชียน () เป็นแรงบันดาลใจหลักผลักดันให้กลินน์เป็นศิลปิน
ในวัยเยาว์กลินน์ได้รับอิทธิพลของดนตรีตอนเธออายุประมาณ 10 ปี หลังจากพ่อของเธอเปิดเพลงจากอัลบั้มของอีวา แคสซิดี ซองเบิร์ด ซึ่งเธอรู้สึกสัมผัสถึงอารมณ์ของเพลงได้  เธอจึงหลงรักในดนตรีเป็นอย่างมาก โดยเฉาะเพลงของมารายห์ แครี วิตนีย์ ฮิวสตัน และอารีธา แฟรงคลิน โดยเพลง "ฮีโร" ของแครีนั้น เป็นแรงผลักดันให้เธอร้องเพลงนี้ในการแสดงความสามารถครั้งแรกที่โรงเรียนมัธยมศึกษาของเธอ นอกจากนี้เธอยังชื่นชอบผลงานของทิมบาแลนด์และจัสติน ทิมเบอร์เลกด้วย กลินน์ตัดสินใจทำงานอาชีพดนตรี เพราะเธอได้รับแรงบันดาลใจหลักมาจากเอมี ไวน์เฮาส์ หลังจากฟังอัลบั้ม แฟรงก์ กลินน์กล่าวว่า "พวกเราเหมือนพี่น้องกัน [มีเชื้อสายยิวเหมือนกัน] ถ้าเธอ [ไวน์เฮาส์] ทำงานดนตรีได้ ฉันก็ทำได้ เธอคือต้นแบบของการทำด้วยตัวเอง" หลังจากกลินน์เป็นศิลปินแล้ว เธอก็ได้รับแรงผลักดันในการเริ่มเขียนเพลงจากอิทธิพลจากอัลบั้ม เดอะมิสเซดูเคชันออฟลอรีนฮิลล์ ของลอรีน ฮิลล์ กลินน์ยังยกย่องแฟรงก์ โอเชียน เป็นอีกหนึ่งแรงบันดาลใจหลักในการทำงาน โดยเธอให้เหตุผลว่าโอเชียนมีแนวทางการทำเพลงให้ออกมามีเอกลักษณ์เฉพาะตัว โดยเพลงของโอเชียนเป็นหนึ่งในแรงบันดาลใจร่วมกับเพลงของพรินซ์และเมวิส สเตเปิลส์ ระหว่างกลินน์ทำอัลบั้ม ไอครายเวนไอลาฟ
กลินน์กล่าวถึงแซม คุก, เดสทินีส์ไชลด์, มารายห์ แครี, วิตนีย์ ฮิวสตัน, อารีธา แฟรงคลิน และเอตตา เจมส์ ว่าเป็นแรงบันดาลใจในรูปแบบการร้องเพลงของเธอ เช่นเดียวกับ เคนดริก ลามาร์, เจย์-ซี, แฟรงก์ โอเชียน และเอ็มมิเน็ม ในรูปแบบการแร็ป กลินน์ยังมีศิลปินคนอื่น ๆ ที่เป็นแรงบันดาลใจให้แก่เธอ ได้แก่ บียอนเซ่ แมรี เจ. ไบลจ์ และอินเดีย อารี
งานดนตรี > แนวดนตรีและรูปแบบเพลง

แนวเพลงของกลินน์เป็นแนวเฮาส์ ผสมกับแนวคลาสสิกและการร้องแบบโซลเป็นแนว "เฮาส์เปี่ยมพลัง" (powerhouse) อย่างในเพลง "มายเลิฟ" และ "แรเทอร์บี" ต่างจากอัลบั้ม ไอครายเวนไอลาฟ ที่ผสมแนวอิเล็กทรอนิกส์แดนซ์ อาร์แอนด์บี และกอสเปล ซึ่งแอนดี กิลล์ จากหนังสือพิมพ์ดิอินดีเพ็นเดนต์ นับถือ "กระบวนการสร้างและแนวเพลง" (regards both methods and themes) แต่เฮเซล คิลส์ จากนิตยสารสปิน ให้ความเห็นว่า "เป็นผลงานที่ไม่ใช่แนวของเธอ" (songs that aren’t even hers) เนื้อหาในอัลบั้มเกี่ยวกับการคิดบวกกับตัวเอง และเปลี่ยนจากความเสียใจให้เป็นความหวัง ตรงตามจุดประสงค์ของกลินน์ที่ต้องการให้อัลบั้มแสดงออกมาในเชิงบวก มอรา จอห์นสัน จากหนังสือพิมพ์เดอะบอสตันโกลบ กล่าวว่า "เสียงร้องแสดงถึงความน่าเกรงขาม" (formidable pipes) ถึงแม้ว่า "เนื้อเพลงแสดงถึงความปวดร้าว" ก็ตาม (a lyric with vulnerability) องค์ประกอบส่วนใหญ่ในอัลบั้มประกอบไปด้วยโน๊ตที่เล่นวนไปมา แทมโบรีน เสียงปรมมือ และเสียงพื้นหลังที่ร้องระหว่าง "โอ้" และ "อาเมน"
กลินน์มีช่วงเสียงร้องต่ำแบบคอนทราลโต หลายนักวิจารณ์มีความเห็นตรงกันว่าเสียงของเธอนั้นมีทั้งความหนักแน่น ทรงพลัง และอ่อนโยน นิตยสารโรลลิงสโตน ระบุว่า เสียงของกลินน์สามารถแสดงได้ "ทุกช่วงอารมณ์" (emotional gamut) เสียงร้องของเธอจึงถูกเปรียบเทียบกับเอมี ไวน์เฮาส์และเทย์เลอร์ เดย์น นิตยสารบิลบอร์ดให้คำวิจารณ์เชิงบวกสำหรับการแสดงสดในไอครายเวนไอลาฟทัวร์ โดยเปรียบเป็น "ยาวิเศษแสนไพเราะเหมาะแก่แก้วหู" (a downright delightful eardrum elixir) และชื่นชมทั้งเทคนิคเสียงแหบและหนักแน่น
ผลงานเพลง

บทความหลัก: ผลงานเพลงของเจสส์ กลินน์
ไอครายเวนไอลาฟ (2015)
ผลงานวีดิทัศน์

| ปี | ชื่อรายการ | เครือข่าย | รายละเอียดเพิ่มเติม |
| --- | --- | --- | --- |
| 2015 | ดิเอ็กซ์แฟกเตอร์ | ไอทีวี | กรรมการรับเชิญ ฤดูกาลที่ 12 ตอนบ้านของผู้ตัดสิน |
| 2016 | เดอะเดนจิเนียร์ส | ซีบีบีซี | แขกรับเชิญ ฤดูกาลที่ 2 ตอนที่ 3 |
ทัวร์

เอนท์กอตฟาร์ทูโกทัวร์ (2015)
ไอครายเวนไอลาฟทัวร์ (2016)
เทกมีโฮมทัวร์ (2016)
รางวัลและการเสนอชื่อเข้าชิง

| ปี | รางวัล | สาขา | ผู้รับ | ผลรางวัล | อ้างอิง |
| --- | --- | --- | --- | --- | --- |
| 2014 | บีบีซีมิวสิกอะวอดส์ | เพลงแห่งปี | "แรเทอร์บี" | เสนอชื่อเข้าชิง |  |
| 2015 |  |  | "แรเทอร์บี" |  |  |
| 2015 | รางวัลแกรมมี | บันทึกเสียงเพลงแดนซ์ยอดเยี่ยมแห่งปี | "แรเทอร์บี" | ชนะ |  |
| 2015 | บริตอะวอดส์ | ซิงเกิลบริติชแห่งปี | "แรเทอร์บี" | เสนอชื่อเข้าชิง |  |
| 2015 | บริตอะวอดส์ | ซิงเกิลบริติชแห่งปี | "มายเลิฟ" |  |  |
| 2015 | บริตอะวอดส์ | วิดีโอของศิลปินบริติชแห่งปี | "มายเลิฟ" | เสนอชื่อเข้าชิง |  |
| 2015 | บิลบอร์ดมิวสิกอะวอดส์ | เพลงแดนซ์/อิเล็กทรอนิกส์ยอดนิยม | "แรเทอร์บี" | เสนอชื่อเข้าชิง |  |
| 2015 | โมโบอะวอดส์ | ศิลปินหญิงยอดเยี่ยม | เจสส์ กลินน์ | เสนอชื่อเข้าชิง |  |
| 2015 | โมโบอะวอดส์ | เพลงยอดเยี่ยม | "นอตเลตทิงโก" | เสนอชื่อเข้าชิง |  |
| 2015 | เอ็มทีวียุโรปมิวสิกอะวอดส์ | ศิลปินหน้าใหม่ยอดเยี่ยม | เจสส์ กลินน์ | เสนอชื่อเข้าชิง |  |
| 2015 | เอ็มทีวียุโรปมิวสิกอะวอดส์ | ศิลปินประสบความสำเร็จยอดเยี่ยม | เจสส์ กลินน์ | เสนอชื่อเข้าชิง |  |
| 2015 | เอ็มทีวียุโรปมิวสิกอะวอดส์ | ศิลปินบริติชและไอริชยอดเยี่ยม | เจสส์ กลินน์ | เสนอชื่อเข้าชิง |  |
| 2015 | เอ็มทีวีเจแปนมิวสิกอะวอดส์ | วิดีโอของศิลปินนานาชาติหน้าใหม่ยอดเยี่ยม | "โฮลด์มายแฮนด์" | เสนอชื่อเข้าชิง |  |
| 2015 | บีบีซีมิวสิกอะวอดส์ | เพลงแห่งปี | "โฮลด์มายแฮนด์" | เสนอชื่อเข้าชิง |  |
| 2016 |  |  | "โฮลด์มายแฮนด์" |  |  |
| 2016 | บริตอะวอดส์ | ซิงเกิลบริติชแห่งปี | "โฮลด์มายแฮนด์" | เสนอชื่อเข้าชิง |  |
| 2016 | บริตอะวอดส์ | ศิลปินประสบความสำเร็จยอดเยี่ยม | เจสส์ กลินน์ | เสนอชื่อเข้าชิง |  |
| 2016 | บริตอะวอดส์ | ศิลปินบริติชหญิงเดี่ยวยอดเยี่ยม | เจสส์ กลินน์ | เสนอชื่อเข้าชิง |  |
| 2016 | ไอเวอร์โนเวลโลอะวอดส์ | เพลงยอดเยี่ยม | "โฮลด์มายแฮนด์" | เสนอชื่อเข้าชิง |  |
| 2016 | ซิลเวอร์เคลฟอะวอดส์ | ศิลปินหน้าใหม่ยอดเยี่ยม | เจสส์ กลินน์ | ชนะ |  |
| 2016 | ดิเอแอนด์อาร์มิวสิกอะวอดส์ | ศิลปินประสบความสำเร็จยอดเยี่ยม | เจสส์ กลินน์ | ชนะ |  |
| 2016 | เอ็มทีวียุโรปมิวสิกอะวอดส์ | ศิลปินที่แสดงสดบนเวทีระดับโลกยอดเยี่ยม | เจสส์ กลินน์ | เสนอชื่อเข้าชิง |  |
| 2016 | เอสเคปลอนดอนมิวสิกอะวอดส์ | รางวัลแวนการ์ด | เจสส์ กลินน์ | ชนะ |  |
| 2016 | เอสเคปลอนดอนมิวสิกอะวอดส์ | เพลงอีดีเอ็มยอดเยี่ยม | "โฮลด์มายแฮนด์" | ชนะ |  |
| 2016 | บีบีซีมิวสิกอะวอดส์ | ศิลปินแห่งปี | เจสส์ กลินน์ | เสนอชื่อเข้าชิง |  |
แหล่งข้อมูลอื่น

เจสส์ กลินน์ ที่ ออลมิวสิก
เจสส์ กลินน์ ที่ อินเทอร์เน็ตมูวีเดตาเบส
กลินน์ขณะทำการแสดงที่เชเพิร์ดส์บุชเอ็มไพร์ในปี ค.ศ. 2014
ศุภชัย สิงห์ยะบุศย์

ศุภชัย สิงห์ยะบุศย์ เกิดเมื่อวันที่ 15  ธันวาคม พ.ศ. 2504 ที่ อำเภอจตุรพักตรพิมาน จังหวัดร้อยเอ็ด เป็นนักเขียนเรื่องสั้น เรื่อง คนเถื่อน และเข้ารอบสุดท้ายรางวัลซีไรท์ ประเภท เรื่องสั้น ปี 2536
อ.ศุภชัย สำเร็จการศึกษาระดับปริญญาเอก   ปร.ด. ไทศึกษา (Tai Studies) จากมหาวิทยาลัยมหาสารคาม ปริญญาโท กศ.ม. ศิลปศึกษา มศว.ประสานมิตร ปริญญาตรี     กศ.บ. ศิลปศึกษา มศว.มหาสารคาม และระดับอนุปริญญา ประกาศนียบัตรการศึกษาชั้นสูง (ปก.ศ.สูง) สาขาศิลปศึกษา วิทยาลัยครูบุรีรัมย์
ปัจจุบันเป็น รองศาสตราจารย์ ระดับ 9 สังกัดสาขาทัศนศิลป์ คณะศิลปกรรมศาสตร์และวัฒนธรรมศาสตร์ มหาวิทยาลัยมหาสารคาม จ.มหาสารคาม
ผลงาน > วรรณกรรมและสารคดี

2536 คนเถื่อน (รวมเรื่องสั้นเข้ารอบสุดท้ายรางวัลซีไรท์ ปี 2536)
2536 ใต้เงาอสูร (นวนิยายสะท้อนชีวิตศิลปินเพื่อชีวิตในประเทศไทย)
2537 เพลงของเขา (เรื่องสั้นรางวัลสุภาว์ เทวากุล โดยสมาคมนักเขียนแห่งประเทศไทย)
2541 มิตรภาพที่ชายป่า (วรรณกรรมเยาวชน ได้รับคัดเลือกเป็น  หนังสืออ่านประกอบของนักเรียนระดับประถมศึกษา)
2542 จะไปให้ถึงดวงดาว (รวมเรื่องสั้น ได้รับคัดเลือกเป็น ได้รับคัดเลือกให้เป็นหนังสืออ่านประกอบของนักเรียนระดับประถมศึกษา)
2546 ลาวตอนล่าง (โครงการอาณาบริเวณศึกษา 5 ภูมิภาค สกว)
2548 มาดเกรียง : วิถีแห่งคนไพรและสายน้ำ (ชุดโครงการสารคดีชนเผ่าในอุษาคเนย์ ลำดับที่ 1)
2553 พระบางเมืองมรดกโลก : ราชธานีแห่งความทรงจำและพื้นที่พิธีกรรมในกระแสโลกาภิวัตน์  (สำนักพิมพ์สายธาร)
ผลงาน > ตำรา

2537  ทัศนศิลป์เพื่อชีวิตในประเทศไทย (สำนักพิมพ์โอเดียนสโตร์)
2539  เกษมราษฎร์ กษัตริย์ผดุง ศาสน์รุ่ง เรืองอีสาน (มหาวิทยาลัยมหาสารคามพิมพ์เพื่อเฉลิมพระเกียรติพระบาทสมเด็จพระเจ้าอยู่หัวฯ เนื่องในปีกาญจนาภิเษก 2539)
2541  ศิลปนิยม
2543  สุนทรียศาสตร์ในทัศนศิลป์
2545  ชุมชนเครื่องปั้นดินเผา
2546  ชุมชนผ้าทอย้อมสีธรรมชาติ
2546  ทัศนศิลป์ปริทัศน์
2547  ประวัติศาสตร์ศิลปะตะวันตกฉบับสมบูรณ์
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2550 –  เหรียญจักรพรรดิมาลา (ร.จ.พ.)
สาวก

ศราวก (สันสกฤต) หรือ สาวก (บาลี) แปลว่า ผู้ฟัง คือผู้ฟังตามครูบาอาจารย์ผู้สั่งสอนหลักธรรม ใช้สำหรับบุรุษ ถ้าเป็นสตรีใช้ว่า สาวิกา
สาวก ในคำวัดใช้หมายถึงผู้ฟังโอวาทนุสาสนี หรือคำสั่งสอนของพระพุทธเจ้าโดยเคารพ ใช้เรียกทั้งที่เป็นบรรพชิตและคฤหัสถ์ เช่นใช้ว่า พระอรหันตสาวก พระสงฆ์สาวก ภิกษุสาวก ภิกษุณีสาวิกาและใช้หมายถึงลูกศิษย์ของศาสดาอื่น ๆ ด้วย เช่น สาวกของนิครนถ์นาฏบุตร สาวกของพราหมณ์พาวรี
ดูเพิ่ม

นักบวช
พระยามงคลยศประเทศราช

พระยามงคลยศประเทศราช หรือ พระยามงคลวรยศทรงเป็นเจ้าผู้ครองนครน่าน องค์ที่ 56 และองค์ที่ 6 แห่งราชวงศ์ติ๋นมหาวงศ์ มีพระนามเดิมว่า “เจ้าจันทปโชติ” เป็นราชโอรส ในเจ้าอริยวงษ์ เจ้าผู้ครองนครน่าน องค์ที่ 52 ประสูติแม่เจ้าเมืองเชียงใหม่อัครเทวี และทรงเป็นพระนัดดาในพระเจ้าหลวงติ๋นมหาวงศ์ เจ้าผู้ครองนครน่าน องค์ที่ 51 และปฐมกษัตริย์แห่งราชวงศ์ติ๋นมหาวงศ์ ทรงครองเมืองน่าน ระหว่างปี พ.ศ. 2326 - พ.ศ. 2329
พระประวัติ

พระยามงคลยศประเทศราช มีพระนามเดิมว่า เจ้าจันทปโชติ ประสูติ ณ เมืองเชียงใหม่ ทรงเป็นพระโอรสองค์โตในพระเจ้าอริยวงษ์ เจ้าผู้ครองนครน่าน องค์ที่ 51 ประสูติแต่แม่เจ้าเมืองเชียงใหม่อรรคราชเทวี ทรงมีพระอนุชาร่วมเจ้ามารดา 4 พระองค์ ดังนี้
เจ้าจันทปโชติ ภายหลังเป็น พระยามงคลยศประเทศราช เจ้าผู้ครองนครน่าน องค์ที่ 56
เจ้าวิธูร ภายหลังเป็น พระเจ้าวิธูร เจ้าผู้ครองนครน่าน องค์ที่ 55
เจ้าเทพินทร์
เจ้าน้อยตู๊ย
เจ้ามหาวงษ์
ราชโอรส ราชธิดา

เจ้าพระยามงคลวรยศประเทศราช ทรงมีพระชายา 2 พระองค์ ราชโอรส และราชธิดา 5 พระองค์ ดังนี้
พระชายาที่ 1 แม่เจ้าเมืองเทิงอัครเทวี ประสูติราชโอรสและราชธิดา 3 พระองค์
เจ้านางเกี๋ยงคํา
เจ้าหนานปินตา (บ้านฝายแก้ว)
เจ้านางบัวแก้ว เสกสมรสกับ พระเจ้าดวงทิพย์ เจ้าผู้ครองนครลำปาง องค์ที่ 5 แห่งราชวงศ์ทิพย์จักร มีพระโอรส 1 องค์ คือ เจ้าพรหมาภิพงษธาดา เจ้าผู้ครองนครลำปาง องค์ที่ 10 แห่งราชวงศ์ทิพย์จักร และพระธิดา 1 องค์ คือ เจ้านางคำหล้า ผู้เป็นพระมารดาใน พระเจ้าอินทวิชยานนท์ เจ้าผู้ครองนครเชียงใหม่ องค์ที่ 7 แห่งราชวงศ์ทิพย์จักร
พระชายาที่ 2 แม่เจ้านางเทวี ประสูติราชโอรสและราชธิดา 2 พระองค์
เจ้าคำตัน
เจ้านางเมืองเทิง
พระกรณียกิจ

ครั้งสงครามเก้าทัพ
ในช่วงสงครามเก้าทัพ เมื่อปี พ.ศ. 2328 สะโดศิริมหาอุจนา (Thado Thiri Maha Uzana) เจ้าเมืองตองอู (พื้นเมืองเชียงแสนเรียก โป่พะครานมินคี) ยกทัพจำนวน 30,000 คน จากเมืองเชียงแสนเข้าล้อมเมืองนครลำปาง และทำการโจมตีเมืองตาก เมืองแพร่ เมืองเถิน เมืองน่าน และหัวเมืองฝ่ายเหนือ กองทัพพม่าสามารถจับตัวพระยาเชียงเงิน พระยาเถินเฒ่า พระยามงคลยศประเทศราช (เจ้าขนานจันทปโชติ) และพระยาสุริวงศ์ (พระเมืองไชย) ได้ ราชวงษปกรณ์ พงศาวดารเมืองน่านระบุต่างไปว่า พระยามงคลยศประเทศราช (เจ้าขนานจันทปโชติ) และพระยาศรีสุริวงศ์ (พระเมืองไชย) ได้ทำการยอมสวามิภักดิ์กับพม่าโดยไม่ได้สู้รบ กองทัพพม่ากวาดต้อนชาวเมืองตาก เถิน แพร่ น่านมาไว้ยังเมืองเชียงแสน ส่วนตัวพระยาศรีสุริวงศ์ (พระเมืองไชย) ถูกนำตัวไปเมืองอังวะ
อิสริยยศ

ในช่วงปี พ.ศ. 2297- พ.ศ. 2327 หัวเมืองล้านนาต่าง ๆ พยายามแข็งข้อต่อพม่า มีการสู้รบกันตลอดมา และต่อมา สมเด็จพระเจ้าตากสินมหาราช สามารถโจมตีและขับไล่พม่าออกจากเมืองเชียงใหม่เป็นผลสำเร็จเมื่อปี พ.ศ. 2317 แต่เมืองน่านในขณะนั้นยังตกอยู่กับฝ่ายพม่า พระเจ้าวิธูร เจ้าผู้ครองนครน่าน องค์ที่ 55 ถูกจับและถูกคุมตัวส่งลงไปยังกรุงธนบุรี เมื่อปี พ.ศ. 2321 เมืองน่านจึงไม่มีเจ้าผู้ครองนคร พม่าได้โอกาศจึงยกทัพเข้ามากวาดต้อนผู้คนในเมืองน่านไปอยู่ที่เมืองเชียงแสน ทำให้เมืองน่านถูกทิ้งร้างว่างเปล่า จนกระทั่งปี พ.ศ. 2326 พระบาทสมเด็จพระพุทธยอดฟ้าจุฬาโลกมหาราช ทรงพระกรุณาโปรดเกล้าฯ ให้เจ้าจันทปโชติ พระโอรสในพระเจ้าอริยวงศ์ เจ้าผู้ครองนครน่าน องค์ที่ 51 ที่รับราชการมาจนเป็นที่โปรดปราน ขึ้นเป็น "เจ้าผู้ครองนครน่าน" และได้รับการเฉลิมพระนามว่า "พระยามงคลยศประเทศราช เจ้านครเมืองน่าน" และโปรดให้กลับขึ้นมาครองเมืองน่านตามเดิม แต่พระเจ้ามงคลวรยศ ได้ไปตั้งมั่นอยู่ที่เมืองท่าปลา (เขตนครน่าน ในอดีต) เพราะเวียงนครน่าน ได้ถูกพม่าทำร้ายไปหมด ส่วนฝ่ายพม่าได้แต่งตั้งให้เจ้าอัตถวรปัญโญ นัดดา (หลานลุง) ของพระเจ้ามงคลวรยศ ขึ้นเป็น "เจ้าเมืองน่าน" ในปี พ.ศ. 2327 เช่นกัน โดยได้ตั้งมั่นอยู่ที่เมืองเทิง (เขตนครน่าน ในอดีต) ส่วนเจ้าสมณะ อนุชาในพระเจ้ามงคลวรยศ ได้ตั้งมั่นอยู่ที่เมืองสา และในปี พ.ศ. 2329 พระเจ้ามงคลวรยศ ก็ได้สละราชสมบัติยกบ้านเมือง นครน่านให้กับ เจ้าอัตถวรปัญโญ ขึ้นปกครองสืบต่อไป
สถานที่อันเนื่องมาจากพระนาม

วัดมงคล ตั้งอยู่ เลขที่ 5 บ้านมงคล ถนนมหาวงศ์ ตำบลในเวียง อำเภอเมืองน่าน จังหวัดน่าน
ประวัติความเป็นมาของวัด
วัดมงคล สร้างขึ้นเมื่อปี พ.ศ. 2329 โดยสมเด็จเจ้าฟ้าอัตถวรปัญโญ เจ้าผู้ครองนครน่าน องค์ที่ 57 (ครองราชย์ พ.ศ. 2329 - พ.ศ. 2353 (24 ปี) เพื่อถวายเป็นอนุสรณ์สถานเฉลิมพระเกียรติแด่พระเจ้าลุงของพระองค์ท่าน คือ พระเจ้ามงคลวรยศ หรือ เจ้าจันทประโชติ เจ้าผู้ครองนครน่าน องค์ที่ 56 (ครองราชย์ พ.ศ. 2326 - พ.ศ. 2329 (3 ปี) โดยพระองค์ได้พระราชทานนามว่า "วัดมงคล"
ดูเพิ่ม

รายพระนามเจ้าผู้ครองนครน่าน
ในยุครัชกาลที่ 1 พระองค์ทรงแต่งตั้งให้ “เจ้ามงคลวรยศ” ผู้มีศักดิ์เป็นหลานของเจ้าพญาหลวงติ๋นมหาวงศ์มาปกครองนครน่านและเริ่มฟื้นฟูเมืองขึ้นใหม่ …น่านในช่วงต้นรัตนโกสินทร์เป็นหัวเมืองประเทศราชที่มีเจ้าผู้ครองนครและอำนาจบริหารภายในของตนเอง แต่ยังให้ความช่วยเหลือสยามอย่างดีโดยตลอด ภาพแนบ: รูปวาดเจ้ามงคลวรยศ
| ก่อนหน้า |  | พระยามงคลยศประเทศราช |  | ถัดไป |
| --- | --- | --- | --- | --- |
| พระเจ้าวิธูร |  | เจ้าผู้ครองนครน่าน องค์ที่ 56 และองค์ที่ 6 แห่งราชวงศ์ติ๋นมหาวงศ์  (พ.ศ. 2326 - พ.ศ. 2329) |  | สมเด็จเจ้าฟ้าอัตถวรปัญโญ |
พิกซี่ (วงดนตรี)

สำหรับภูตในนิยายปรัมปรา ดูที่ พิกซี
| พิกซี่ |
| --- | --- |
พิกซี่ในเดือนพฤศจิกายน 2566 จากซ้ายไปขวา: อิงโกะ, พิมมา และมาเบล
ข้อมูลพื้นฐาน
ที่เกิด: กรุงเทพมหานคร ประเทศไทย
แนวเพลง: ทีป็อป
ช่วงปี: พ.ศ. 2564–ปัจจุบัน
ค่ายเพลง: ลิตเอนเตอร์เทนเมนต์

สมาชิก:  มาเบล  พิมมา  อิงโกะ 
พิกซี่ (อังกฤษ: PiXXiE) เป็นเกิร์ลกรุปไทย สังกัดลิตเอนเตอร์เทนเมนต์ ประกอบด้วยสมาชิกจำนวนสามคนคือ มาเบล, พิมมา และอิงโกะ เปิดตัวอย่างเป็นทางการเมื่อวันที่ 11 กุมภาพันธ์ 2564 พร้อมกับซิงเกิลชื่อ "เด็ด" ต่อมาในเดือนตุลาคม 2564 ได้ออกซิงเกิลที่สอง "มูเตลู" จากผลงานทั้งสองซิงเกิลนี้ ทำให้วงได้เข้าชิงรางวัลคมชัดลึก อวอร์ด สาขาศิลปินหน้าใหม่ยอดเยี่ยม ในปี 2565 วงออกซิงเกิลที่สาม "เกินต้าน" เพลงขึ้นอันดับที่ 43 บนชาร์ตบิลบอร์ด เพลงไทย ในเดือนกันยายน 2565 วงออกอัลบั้มชุดแรก บลูม ซิงเกิลในอัลบั้มอย่าง "ไม่ได้ก็ไม่เอา" ร้องรับเชิญโดย มารี เออเจนี เลอเลย์ ขึ้นสูงสุดที่อันดับ 9 และอยู่บนชาร์ตนาน 35 สัปดาห์
ประวัติ

จารุวัฒน์ เชี่ยวอร่าม และนิตา ชวลิต ได้ก่อตั้งค่ายเพลงชื่อ ลิตเอนเตอร์เทนเมนต์ พร้อมกับเปิดออดิชันเพื่อค้นหาศิลปินฝึกหัด จากนั้นในเดือนมกราคม 2564 ศิลปินฝึกหัดจำนวน 10 คน ได้รับการเปิดเผยเป็นครั้งแรก ซึ่งรวมถึงมาเบล, พิมมา และอิงโกะ จนในวันที่ 11 กุมภาพันธ์ 2564 ทั้งสามคนได้เปิดตัวเป็นสมาชิกของพิกซี่ โดยนับเป็นศิลปินกลุ่มแรกในสังกัด ซิงเกิลแรก "เด็ด" เป็นแนวอิเล็กโทรป็อปผสมฮิปฮอป เขียนโดยอัจฉริยา ดุลยไพบูลย์ และผลิตโดยธันวา เกตุสุวรรณ นักร้องนำวง เปเปอร์ เพลนส์ ในวันที่ 4 ตุลาคม วงยังออกซิงเกิลที่สอง "มูเตลู" จากผลงานทั้งสองซิงเกิลนี้ ทำให้วงได้เข้าชิงสองรางวัลที่งานโทตี้มิวสิกอวอร์ดส์ 2021 ได้แก่ ศิลปินหน้าใหม่แห่งปี และเพลงศิลปินกลุ่มหญิงยอดนิยม จากเพลง "มูเตลู" รวมถึงรางวัลคมชัดลึก อวอร์ด สาขาศิลปินหน้าใหม่ยอดเยี่ยม
พิกซี่ออกซิงเกิลที่สามชื่อ "เกินต้าน" เมื่อวันที่ 20 เมษายน 2565 เพลงขึ้นสูงสุดที่อันดับ 43 บนชาร์ตบิลบอร์ด เพลงไทย และยังได้เข้าชิงรางวัลโทตี้มิวสิกอวอร์ดส์ 2022 สาขาเพลงศิลปินกลุ่มหญิงยอดนิยม วันที่ 28 กันยายน วงออกอัลบั้มแรกในชื่อ บลูม ซิงเกิลในอัลบั้มอย่าง "ไม่ได้ก็ไม่เอา" ร้องรับเชิญโดยมารี เออเจนี เลอเลย์ ขึ้นสูงสุดที่อันดับ 9 และอยู่บนชาร์ตนาน 35 สัปดาห์ นอกจากนี้ เพลง "งอนละ" ยังติดอันดับที่ 70 วันที่ 10 ตุลาคม วงออกเพลง "HOT Dangerous" สำหรับประกอบโฆษณา อินฟินิกซ์ ฮอต 20 ซีรีส์ ในปี 2566 วงได้เข้าชิงรางวัลเดอะกีตาร์แม็กอะวอดส์ สาขากลุ่มยอดเยี่ยมแห่งปีและคลื่นลูกใหม่แห่งปี หลังจากนั้นออกซิงเกิลอื่น ๆ ตามมา เช่น "ชอบอยู่ รู้ยัง", "Dejayou" และ "ลองเลิกกันดีไหม"
สมาชิก

สุชาดา สอนพันธ์ (มาเบล) – นักร้องนำ
พิมพ์มาดา ใจสักเสริญ (พิมมา) – นักเต้นนำ แร็ปเปอร์หลัก
อินท์ปาลี โชติหิรัญธนนนท์ (อิงโกะ) – นักร้องหลัก
ผลงานเพลง > สตูดิโออัลบั้ม

| ชื่อ | รายละเอียด |
| --- | --- |
บลูม (Bloom):  ออกจำหน่าย: 28 กันยายน 2565  สังกัด: ลิตเอนเตอร์เทนเมนต์  รูปแบบ: ซีดี, ดิจิทัลดาวน์โหลด
ผลงานเพลง > มินิอัลบั้ม

| ชื่อ | รายละเอียด |
| --- | --- |
เรน (Rain):  ออกจำหน่าย: 7 ธันวาคม 2566  สังกัด: ลิตเอนเตอร์เทนเมนต์  รูปแบบ: ซีดี, ดิจิทัลดาวน์โหลด
ผลงานเพลง > ซิงเกิล

| ชื่อ | ปี | ตำแหน่งสูงสุด บนชาร์ต> ไทย  | อัลบั้ม |
| --- | --- | --- | --- |
| "เด็ด" | 2564 | – | บลูม |
| "มูเตลู" | 2564 | – | บลูม |
| "เกินต้าน" | 2565 | 43 | บลูม |
| "PiXXiELand" | 2565 | – | บลูม |
| "Not Bad" | 2565 | – | บลูม |
| "ไม่ได้ก็ไม่เอา" (ร้องรับเชิญโดย มารี เออเจนี เลอเลย์) | 2565 | 9 | บลูม |
| "งอนละ" | 2565 | 70 | บลูม |
| "เพลงประจำวัน" | 2565 | – | บลูม |
| "เด็ด" (เวอร์ชันอะคูสติก) | 2565 | – | บลูม |
| "มูเตลู" (เวอร์ชันไลต์) | 2565 | – | บลูม |
| "ชอบอยู่ รู้ยัง" | 2566 | – | เรน |
| "Dejayou" | 2566 | 36 | เรน |
| "ลองเลิกกันดีไหม" | 2566 | 64 | เรน |
| "ชอบไปหมด" | 2566 | 63 | เรน |
| "ติดฝน" | 2566 | 1 | เรน |
| "Feat" | 2567 | 34 | ซิงเกิลไม่มีอัลบั้ม |
| "Aftercry" | 2567 | – | ซิงเกิลไม่มีอัลบั้ม |
| "Goodnite" | 2567 | – | ซิงเกิลไม่มีอัลบั้ม |
"–" หมายถึงเพลงที่ไม่ได้ติดชาร์ต
ผลงานเพลง > เพลงอื่น ๆ

| ชื่อ | ปี | รายละเอียดเพิ่มเติม |
| --- | --- | --- |
| "HOT Dangerous" | 2565 | ประกอบโฆษณา อินฟินิกซ์ ฮอต 20 ซีรีส์ |
| "เชิด" | 2566 | ประกอบโฆษณา บิโอเร |
| "Calling you" | 2566 | ประกอบโฆษณา เอไอเอสซี๊ด 5G |
| "L.I.T" (เวอร์ชันสตูดิโอ; กับ แบม) | 2566 | — |
| "กี่เพลงรักที่ผ่านไป ก็ยังไม่เคยได้ใช้กับใครสักที" (กับ โนวันเอลส์) | 2566 | — |
รางวัลและการเสนอชื่อ

| รางวัล | ปี | สาขา | ผู้รับ | ผล | อ>  |
| --- | --- | --- | --- | --- | --- |
| จูกซ์ไทยแลนด์มิวสิกอะวอดส์  (Joox Thailand Music Awards) | 2565 | ศิลปินไทยยอดนิยมบนสื่อสังคมแห่งปี | พิกซี่ | เสนอชื่อเข้าชิง |  |
| คมชัดลึก อวอร์ด | 2565 | ศิลปินหน้าใหม่ยอดเยี่ยม | "เด็ด" และ "มูเตลู" | เสนอชื่อเข้าชิง |  |
| แคสอะวอดส์	 (Kazz Awards) | 2565 | ดาวรุ่ง | พิกซี่ | ชนะ |  |
| แคสอะวอดส์	 (Kazz Awards) | 2567 | เพลงฮอตที่สุดแห่งปี | "ติดฝน" | ชนะ |  |
| เดอะกีตาร์แม็กอะวอดส์	 (The Guitar Mag Awards) | 2566 | กลุ่มยอดเยี่ยมแห่งปี | พิกซี่ | เสนอชื่อเข้าชิง |  |
| เดอะกีตาร์แม็กอะวอดส์	 (The Guitar Mag Awards) | 2566 | คลื่นลูกใหม่แห่งปี | พิกซี่ | เสนอชื่อเข้าชิง |  |
| ติ๊กต็อกอะวอดส์ไทยแลนด์  (TikTok Awards Thailand) | 2565 | ศิลปินแห่งปี | พิกซี่ | เสนอชื่อเข้าชิง |  |
| โทตี้มิวสิกอวอร์ดส์  (TOTY Music Awards) | 2564 | ศิลปินหน้าใหม่แห่งปี | พิกซี่ | เสนอชื่อเข้าชิง |  |
| โทตี้มิวสิกอวอร์ดส์  (TOTY Music Awards) | 2564 | เพลงศิลปินกลุ่มหญิงยอดนิยม | "มูเตลู" | เสนอชื่อเข้าชิง |  |
| โทตี้มิวสิกอวอร์ดส์  (TOTY Music Awards) | 2565 | เพลงศิลปินกลุ่มหญิงยอดนิยม | "เกินต้าน" | เสนอชื่อเข้าชิง |  |
| โทตี้มิวสิกอวอร์ดส์  (TOTY Music Awards) | 2567 | เพลงศิลปินกลุ่มหญิงยอดนิยม | "Dejayou" | เสนอชื่อเข้าชิง |  |
| สนุกสุดจัดที่สุดแห่งปี | 2566 | ศิลปินทีป็อปแห่งปี | พิกซี่ | เสนอชื่อเข้าชิง |  |
พุทธทำนาย

พุทธทำนาย หมายถึง การทำนายของพระโคตมพุทธเจ้า ถึงสถานการณ์ในอนาคต 16 ประการ รายละเอียดของคำทำนายปรากฏในอรรถกถามหาสุบินชาดก ในคัมภีร์ชาตกัฏฐกถา
รายละเอียด > พระไตรปิฎก

ในพระไตรปิฎกภาษาบาลี ขุททกนิกาย มหาสุบินชาดก ได้กล่าวถึงบุคคลหนึ่งเล่าความฝันของตนว่า
หม่อมฉันได้ฝันเห็นโคอุสุภราช ๑ ต้นไม้ ๑ แม่โค ๑ โคสามัญ ๑ ม้า ๑ ถาดทองคำ ๑ สุนัขจิ้งจอก ๑ หม้อน้ำ ๑ สระโบกขรณี ๑ ข้าวสารที่หุงไม่สุก ๑ แก่นจันทน์ ๑ น้ำเต้าจมน้ำ ๑ หินลอยน้ำ ๑ นางเขียดกลืนกิน งูเห่า ๑ หงส์ทองแวดล้อมกา ๑ เสือกลัวแพะ ๑ ดังนี้ ปริยายอันผิดจะเป็นไปในยุคนี้ ยังไม่สำเร็จ
รายละเอียด > ชาตกัฏฐกถา

ชาตกัฏฐกถา อธิบายว่าเป็นคำกราบทูลของพระเจ้าปเสนทิโกศลต่อพระพุทธเจ้า ถึงพระสุบิน 16 เรื่อง แต่ละเรื่องพระพุทธเจ้าได้ประทานคำทำนายว่าหมายถึงยุคเสื่อมซึ่งจะเกิดในอนาคต ดังนี้
พระพุทธเจ้าทรงทำนายว่า ภายหน้าจะเกิดทุภิกขภัย ภายหน้าฝนจะไม่ตกต้องตามฤดูกาล แม้มีเมฆใหญ่ตั้งเค้ามา ที่สุดกลับลอยหายไป ไม่มีฝนตก
พระพุทธเจ้าทรงทำนายว่า ภายหน้าเด็กหญิงเล็ก ๆ จะมีระดู ตั้งครรภ์ได้
พระพุทธเจ้าทรงทำนายว่า ภายหน้าเด็กจะไม่เคารพเลี้ยงดูผู้ใหญ่ คนชราหาเลี้ยงตนเองไม่ได้ จึงต้องอ้อนวอนขอจากเด็กเลี้ยงชีพตน
พระพุทธเจ้าทรงทำนายว่า ภายหน้าพระราชาจะไม่พระราชทานยศตำแหน่งแก่ข้าราชการผู้ใหญ่ที่มีประสบการณ์ กลับตั้งยศตำแหน่งแก่คนหนุ่มเยาว์ คนเหล่านี้ไม่มีประสบการณ์ จึงไม่สามารถทำกิจต่าง ๆ ให้สำเร็จได้
พระพุทธเจ้าทรงทำนายว่า ภายหน้าพระราชาจะโง่เขลา ตั้งคนโลเล ไม่มีศีลธรรมเป็นผู้พิพากษา คนพวกนี้จะรับสินบนทั้งสองฝ่าย
พระพุทธเจ้าทรงทำนายว่า ภายหน้าพระราชาจะไม่พระราชทานยศตำแหน่งแก่ผู้มีชาติตระกูล กลับตั้งยศตำแหน่งแก่คนสกุลต่ำ บรรดาคนมีชาติตระกูลจึงยกบุตรสาวของตนให้แต่งงานคนไม่มีสกุล เพื่อรักษาผลประโยชน์
พระพุทธเจ้าทรงทำนายว่า ภายหน้าภรรยาจะขี้เมา มักแต่งตัวออกเที่ยวเตร่ ผลาญทรัพย์สมบัติของสามีไปกับชายชู้
พระพุทธเจ้าทรงทำนายว่า ภายหน้าพระราชาทั้งหลายจะตกยาก จึงเกณฑ์ประชาชนให้ละทิ้งงาน เพื่อปลูกพืชส่งเป็นส่วยเข้าคลังอย่างเดียว
พระพุทธเจ้าทรงทำนายว่า ภายหน้าพระราชาจะเบียดเบียนประชาชนให้เดือดร้อน ทำให้ประชาชนต่างย้ายไปอยู่ชนบทชายแดน
พระพุทธเจ้าทรงทำนายว่า ภายหน้าฝนจะไม่ตกต้องตามฤดูกาล และตกไม่ทั่วถึง
พระพุทธเจ้าทรงทำนายว่า ภายหน้าอลัชชีจะมีมาก ไม่สอนตรงตามพระธรรมของพระพุทธเจ้า เพราะเห็นแก่ลาภสักการะ ประชาชนก็ไม่ใส่ใจพระธรรมแท้ ชื่นชมวาทศิลป์ แล้วมอบสักการะต่าง ๆ ให้พวกอลัชชี
พระพุทธเจ้าทรงทำนายว่า ภายหน้าถ้อยคำของคนไม่มีสกุลและพระทุศีลจะเป็นที่เชื่อถือยอมรับในสังคม
พระพุทธเจ้าทรงทำนายว่า ภายหน้าถ้อยคำของปัญญาชนและพระมีศีลจะไม่เป็นที่ยอมรับในสังคม
พระพุทธเจ้าทรงทำนายว่า ภายหน้าภรรยาเด็ก ๆ จะครอบครองทรัพย์สินทั้งหมดของสามี เมื่อสามีถามถึงทรัพย์เหล่านั้น นางจะโกรธแล้วด่าว่าสามีต่าง ๆ นา ๆ
พระพุทธเจ้าทรงทำนายว่า ภายหน้าพระราชาจะไม่เฉลียวฉลาด ทรงอุปถัมภ์คนไม่มีสกุล คนมีสกุลจึงพากันไปรับใช้คนไม่มีสกุลเหล่านั้นเพื่อเลี้ยงชีพของตน
พระพุทธเจ้าทรงทำนายว่า คนไม่มีสกุลและพระทุศีลขึ้นมามีอำนาจ ต่างกดขี่คุกคามเอาทรัพย์สินจากคนมีสกุลและพระมีศีล
ดูเพิ่ม

เพลงยาวพยากรณ์กรุงศรีอยุธยา
แหล่งข้อมูลอื่น

มงคลธรรมดอตคอม: ถอดรหัสจากพุทธทำนาย และ การเตรียมตัว โดย มงคล กริชติทายาวุธ, พ.ศ. 2552[ลิงก์เสีย]
วัดท่าซุง: พุทธพยากรณ์ โดย หลวงพ่อฤๅษีลิงดำ, พ.ศ. 2533
พุทธทำนาย ๑๖ ประการ โดย พระธรรมธรวีรนนท์ วีรนนฺโท, 6 ก.พ. พ.ศ. 2551 โครงการพิมพ์หนังสือธรรมะวัดป่าเจริญราชธรรมาราม ต. บึงทองหลาง อ. ลำลูกกา จ. ปทุมธานี เก็บถาวร 2013-04-12 ที่ เวย์แบ็กแมชชีน
เชกีชากี

| --- | --- |
เชกีชากี
ลูกเรือกองทัพเรือสหรัฐฯ เล่นเชกีชากีกับนักเรียนเกาหลี
ชื่อเกาหลี
ฮันกึล: 제기차기
อาร์อาร์: Jegichagi 
เอ็มอาร์: Chegich'agi 
เชกีชากี เป็นเกมพื้นบ้านกลางแจ้งของเกาหลีที่ผู้เล่นจะเตะวัตถุที่เรียกว่า เชกี (คล้ายกับลูกขนไก่) ให้ลอยอยู่ในอากาศ โดย เชกี ทำจากกระดาษพันรอบเหรียญโลหะเล็ก ๆ
ในเกาหลี เด็ก ๆ มักเล่นคนเดียวหรือกับเพื่อนในช่วงฤดูหนาว โดยเฉพาะในเทศกาลวันปีใหม่เกาหลี กติกาโดยสรุปคือ ผู้เล่นจะเตะ เชกี ขึ้นในอากาศและพยายามเตะต่อไปเพื่อไม่ให้ตกลงพื้น ในการแข่งขันแบบตัวต่อตัว ผู้ที่เตะ เชกี ติดต่อกันได้มากที่สุดจะเป็นผู้ชนะ ส่วนในการเล่นแบบกลุ่ม ผู้เล่นจะยืนล้อมกันเป็นวงกลมและเตะ เชกี ผลัดกันไป หากผู้เล่นคนใดปล่อยให้ เชกี ตกพื้น เขาจะแพ้และต้องรับบทลงโทษ โดยการโยน เชกี ให้ผู้ชนะเพื่อเตะตามใจชอบ เมื่อผู้แพ้สามารถจับ เชกี กลับด้วยมือได้ บทลงโทษจะสิ้นสุดและเขาสามารถกลับเข้าร่วมเกมได้อีกครั้ง
ปัจจุบันเกมนี้มีการพัฒนา โดยผู้เล่นได้นำวัสดุต่าง ๆ มาผสมผสานเพื่อสร้างรูปแบบการเล่นใหม่ ๆ แม้ว่าในอดีตเกมนี้จะนิยมเล่นในฤดูหนาวเป็นหลัก แต่ปัจจุบันกลับเป็นเกมที่เล่นได้ตลอดทั้งปี